(ЕО) No 1627/94 на Съвета относно постановяване на общите разпоредби относно специалните разрешителни за риболов,
 —
 Регламент (ЕО) No 1449/98 (12) за определяне на подробни правила за прилагане на Регламент (ЕИО) No 2847/83 на Съвета по отношение на отчетите за риболовното усилие,
 —
 Регламент (ЕО) No 356/2005 (13) за установяване на подробни правила за маркирането и идентификацията на пасивните риболовни уреди и бим тралове,
 —
 Регламент (ЕО) No 2244/2003 (14) за определяне на подробни разпоредби относно системите за наблюдение със сателит на риболовните кораби,
 —
 Регламент (ЕО) No 1281/2005 (15) за управление на разрешителните за риболов и задължителното минимално съдържание на информация в тях,
 —
 Регламент (ЕО) No 1042/2006 (16) за определяне на подробни правила за прилагането на член 28, параграфи 3 и 4 от Регламент (ЕИО) No 2371/2002 на Съвета за запазването и устойчивата експлоатация на рибните ресурси съгласно Общата политика по рибарството,
 —
 Регламент (ЕО) No 1542/2007 (17) относно процедури за разтоварване и претегляне на херинга, скумрия и сафрид,
 —
 Регламент (ЕО) No 1077/2008 (18) за определяне на подробни правила за прилагане на Регламент (ЕО) No 1966/2006 на Съвета относно електронното записване и отчитане на риболовни дейности и относно средствата за дистанционно наблюдение и за отмяна на Регламент (ЕО) No 1566/2007, и
 —
 Регламент (ЕО) No 409/2009 (19) за определяне на общностните коефициенти на преобразуване и кодове на начините за представяне, използвани за преобразуване на преработеното тегло на рибата в живо тегло, и за изменение на Регламент (ЕИО) No 2807/83 на Комисията.
 (33)
 Предвидените в настоящия регламент мерки са в съответствие със становището на Управителния комитет по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 ДЯЛ I
 ОБЩИ РАЗПОРЕДБИ
 ОБХВАТ
 Член 1
 Предмет
 Настоящият регламент определя подробни правила за прилагането на системата за контрол на Европейския съюз, установена с Регламента за контрол.
 Член 2
 Определения
 За целите на настоящия регламент се прилагат следните определения:
 (1)
 „риболовен кораб на ЕС“ означава кораб, определен в член 3, буква г) от Регламент (ЕО) No 2371/2002 на Съвета (20);
 (2)
 „води на ЕС“ означава водите, определени в член 3, буква а) от Регламент (ЕО) No 2371/2002;
 (3)
 „притежател на лицензия за риболов“ означава всяко физическо или юридическо лице, на което е издадена лицензия за риболов съгласно член 6 от Регламента за контрол;
 (4)
 „инспектори на Съюза“ означава инспектори съгласно определеното в член 4, параграф 7 от Регламента за контрол;
 (5)
 „устройство за струпване на риба“ означава всяко плаващо или закотвено съоръжение върху морската повърхност с цел привличане на риба;
 (6)
 „пасивен риболовен уред“ означава всеки риболовен уред, който при риболовна дейност не изисква движение, включително:
 а)
 хрилни мрежи, заплитащи мрежи, тройни мрежи, капанни мрежени уреди,
 б)
 плаващи на повърхността на водата хрилни мрежи и плаващи на повърхността на водата тройни мрежи, които могат да бъдат оборудвани със съоръжения за закотвяне, плаване и навигиране,
 в)
 парагади, въдици, винтери и капанни уреди;
 (7)
 „бим трал“ означава теглен трал, при който отворът на трала се поддържа посредством греда или подобно устройство, независимо от това дали са закрепени или не, когато биват влачени по дъното;
 (8)
 „система за